JohanHeinsen/ENO huggingface dataset:
Aarhuus Stifts-Tidende, 1843-02-16
Fædrelandet. Kjøbenhavn, den 11te Februar. J Kammerjunker Baron Plessens Sted, der nylig befordredes til Amtmand, er en anden ung Adelsmand, Kammerj. Rosenørn, Cancellist i det kgl. danske Cancelli, og en Nærpaarørende af Hs. Excell. Cancellipræsidenten (Søn af Gen. Krigsc. v. Rosenørn i Sorøe) udnævnt til Expeditionssecretair og Referendar for den tydske Afdeling af det kgl. Cabinetssecretariat. (Md.)¬
Aarhuus Stifts-Tidende, 1843-02-16
– J Christian den Ottendes Regjeringstid ere følgende Appanager ophørte: 1) Endeel af General Frederik Carl C. Prinds til Sl. H. Augustenborg hvormeget . . ubekjendt (Resten deelt imellem Børnene). 2) Prindsesse Charlotte Frederique f. Prindsesse af Mecklenborg-Schwerins (død i Jtalien); 52,000 £. 3) Enkehertuginde af Sl. H. Augustenborg (F. Kronprindsesse af Danmark) Lovisa Augustads: 39,000 I. 4) Oberstlieutn. Fr. A. Emil, Prinds til Sl. H. Augustenborgs - ubekjendt. (Frisd.)- Den afdøde Prinds Fr. A. Emil til Sl. H. Augustenborg, vor Dronnings Fætter, var f. den 3die Febr. 1802. Han var en Søn af afd. Prinds Fr. Carl Emil, der i sin Tid, som Generalmajor, var Chef for det saakaldte danske Livregiment. Faderens Giftermaal med Hofdamen hos nylig afdøde Hertuginde Lovise Augusta: Sophie Eleonore Frederikke, Statsminister Scheels Datter, ansaaes for en Misalliance, og da hun ikke blev anerkjendt som Prindsesse ved Hoffet, tog Prindsen sin Afsked strax efter Formælingen (1801) og reiste til Tydskland, hvor de siden levede i Dresden og Leipzig, hun med ham som Grevinde af Scheel, og Børnene som Prindser og Prindsesser af Sl. H. Augustenborg. Hun fødte ham 3 Prindser, hvoraf de 2 staae som Ritmestere i preussisk Tjeneste, og 4 Prindsesser, som leve i Udlandet og have hver i aarlig Appanage fra Danmark 4000 Rbd.; deres Alder er 39, 29 og 27 Aar. Prindserne ere 37 og 32 Aar. Desuden nyde de en betydelig aarlig Jndtægt af det Scheelske Fide commis. (Frisd.)– (Corsaren".) "Det yderst sieldne Tilfælde, at en fyrstelig Person er bleven udnævnt til en høi Charge, uden Byrde for Landet, er indtruffet. Prinds Emil af Augustenborg er nemlig bleven forfremmet til General uden nogensomhelst Gage - eftersom han nemlig erholdt Forfremmelsen i Liigkisten.
Aarhuus Stifts-Tidende, 1843-02-16
- (S. Bl.) "Pastor Visby holdt den 29de Jan. en Tale i "Selskabet for den mosaiske Ungdoms Anbringelse i Lære", i Anledn. af dette Selskabs Stiftelsesdag, hvori han sagde, at denne Dag ikke blot var mærkelig for Selskabet, men ogsaa havde en historisk Mærkværdighed. Paa den Dag var nemlig Kong Christian VII født, en Konge, der udmærkede sig ved, at han havde faaet en Søn, senere Frederik VI. os."¬
Aarhuus Stifts-Tidende, 1843-02-16
- En stor Deel af Borgervæbningens Officierer, har til Frederik den Sjettes Asyl offret Udbyttet af Navnechiffret VIII, som de en Tidlang bare paa Epauletterne. (S. Bl.)¬
Aarhuus Stifts-Tidende, 1843-02-16
- Det kongl. storbrittaniske Hof har anlagt 14 Dages Sorg i Anledning af Hs. K. H. Enkehertuginde Louise Augustas Dødsfald. (Den Høisalige var et Barnebarnsbarn af Kong Georg 1.) Hs. Maj. Kongen har allernaadigst bevilget det Bornholmske Jnteressentskab, til en hensigtsmæssigere Drift af Kulværkerne paa Clemensker Strand mark: et Laan af 12000 1 Sølv til Anskaffelse af en Dampmaskine, m.m.
Aarhuus Stifts-Tidende, 1843-02-16
Den nylig af Hof= og Stadsretten paadømte Justitssag for Kassedefect mod den forhenv. Casserer, og Bogholder ved Khons. Hovedkasse, Lybecker og Holst, afgiver ikke alene den Mærkelighed, at den har varet i samfulde nitteen Aar, men den har tillige havt kun lidet glædelige Følger for det Offentlige, idet den under Sagen afdøde Bogholder Holsts Bo er blevet aldeles frikiendt for Erstatningsansvar. Ved denne Sag kan tillige anføres som Curiositet, at den daværende yngste Assessor i Retten, som optog de første Forhører deri, nu er den tredie Ældste af Rettens Medlemmer, og som noget Sørgeligt ved Sagen, at i disse nu snart henvundne 2de Decennier har Secretair Lybecker været undergivet personlig Arrest, og en Anden constitueret til at varetage hans Embede, og flere af Stadens Regnskaber henstaaet udeciderede, idet man har maattet oppebie Udfaldet af denne Sag, under hvis Drift ikke blot forskjellige af de Sagførere, der have havt med den at bestille, men Størstedelen af den daværende Magistrat, og Tiltalte Holst – samtlige ere døde.
Aarhuus Stifts-Tidende, 1843-02-16
- Politidirecteuren Etatsraad Bræstrup, Generalkrigscommissair Frisch, tilligemed et Medlem af Khons. Magistrat og En af Stadens Borgerrepræsentanter, ere af Hs. M. beordrede til, at sammentræde i en Commission, for at udarbeide Forslag til Jndf. af en Lægdsindretning for Kjøbenhavn. Nationalbanken har nu til Jndbetaling i næstk. 11te Juni Termin opsagt alle de for modtagne Jnd laan saavel af Rigsbanken som Nationalbanken udstedte Obligationer, der lyde paa 3 Navneværd eller 1 Sedler. Beløbet af disse Obligationer udgjør omtrent en halv Million. (B. Td.)Man har paastaaet, at Justitiariatet i Høiesteret. vil blive besat med Toldkammerets Directeur; men mod denne Paastands Sandsynlighed forekommer der os dog at kunne gjøres væsentlige Jndvendinger. Det er bekjendt, at Høiesterets samlede Assessorer, have forestillet Hs. Majestæt, at det var Rettens Ønske, at denne Hæderspost blev besat med En af Rettens egne Medlemmer; og Høiesterets Mening er tilvisse et Moment af en saa betydende Vægt, at Hs. Majestæt ikke kan antages, uden de meest overveiende Modgrunde, at ville tilsidesætte den. Ønskeligt forekom det os, at det overlodes til Høiesteret selv, iblandt sine egne Medlemmer indbyrdes at vælge sin Justitiarius, større Garanti kunde der vist ikke gives for, at den Dygtigste kom til at beklæde denne Post, der aabenbart burde være en Udmærkelse for Danmarks indsigtsfuldeste practiske Jurist, en Titel, som det sikkert aldrig kunde falde Kammerherre Lowzow ind at gjøre nogen Fordring paa, og maaskee endnu mindre nogen Anden paa hans Vegne. (Fdl.)
Aarhuus Stifts-Tidende, 1843-02-16
Ved Høiesteret blev i Onsdags afsagt fire Domme, der underkjendte 4 ved Ringkjøbing Amts Overpolitiret afsagte Kiendelser, og saaledes fritog endeel Personer fra at aflægge Vidnesbyrd i nogle imod deres forrige Huusbonder anlagte Sager for ulovlig Brændeviinsbrænden. J den sidste af disse Sager, hvori Overpolitiretten havde tilsidesat Underretsdommen ulovskikket, tilføier Høiesteretsdommen, at hiin Dom ikke skal komme Underdommeren (Ulfborg og Hund Herred) i nogen Maade til Fornærmelse. (Md.)
Aarhuus Stifts-Tidende, 1843-02-16
Forleden indfandt en Reisende sig hos en her bosat Skræder og kjøbte endeel færdigtsyet Tøi, til Beløb af henved 70 8, hvilket han imidlertid bad sig tilsendt paa det Gjæstgiversted, hvor han boede, for at han kunde faae desto bedre Leilighed til at passe det. Skræderen gjorde dette; den Reisende passede Tøiet og fandt Alt efter sin Smag, paa et Par Beenklæder nær, som han ønskede noget forandret. Budet var godtroende nok til at tage Beenklæderne tilbage, uden at modtage Penge for det op rige Tøi, og da Skræderen, som mærkede Uraad, ufortøvet sendte Budet tilbage, for at udbede sig Tøiet eller Penge, havde Jndustriridderen forladt Gjæstgiverstedet med alle sine Siebensachen, uden at man vidste, hvor han var bleven af. Politiet skal imidlertid senere have faaet fat paa ham, og bragt ham i sikker Forvaring. (Aalb. Av.)
Aarhuus Stifts-Tidende, 1843-02-16
En Tjenestepige, der i mange Aar havde tjent paa et Sted, hvor hun var meget afholdt, har alligevel i disse Dage druknet sig heri Canalen, rimeligviis af Kjærestesorger. (Md.)
Aarhuus Stifts-Tidende, 1843-02-16
Fra Wordingborg meldes, at Tyverierne i Omegnen tage Overhaand i en betydelig Grad, og at "de Hellige ogsaa synes at ville slaae Rødder. Ja, det gaaer endog saavidt, at en Mand formelig skal være berøvet Forstandens Brug, ved Beskjæftigelsen med dette Hellighedsvæsen.
Aarhuus Stifts-Tidende, 1843-02-16
- J Studiestrædet er der paa en Port paamalet: "Her er sorte Kopper." (Md.)
Aarhuus Stifts-Tidende, 1843-02-16
Kjøbenhavnsposten formener, at Kirkeinspecteuren i Ærøeskjøbing, Assessor Clausen, har været i sin gode Ret, naar han ikke har respecteret den af den kgl. slesvig-holsteenske Regjering til Landfogderiet paa Ære udstedte Befaling om Klokkeringningen for afd. Enkehertuginde Louise Augusta; thi, hvad de gode Ærøboere ikke selv synes at vide, er dog ellers temmelig almindelig bekjendt, at nemlig Als og Ærø i geistlig Henseende, som et særeget Bispedømme, ikke sortere under det slesvig-holsteenske Cancellie, men under det danske Cancellie.
Aarhuus Stifts-Tidende, 1843-02-16
Kjøbmandslauget i Odense agter efter Forlydende, at indgaae med en Petition om Anlæggelsen af en Filialbank i Odense. Er der nogen Skuespillerinde – hedder det i O. Ths. Avis - der i Særdeleshed skylder Publicums Deeltagelse og Opmuntring, at hun har gjort meget betydelige Fremskridt under sit Ophold her i Odense, da er det den unge Jfr. Sønderskou. Det var derfor naturligt, at saa at sige hele det skuespil besøgende Publicum kunde ønske at give hende kjendelige Tegn paa den Deeltagelse, hvormed det har erfaret, at en Anonym havde tilladt sig, i et af en velbekjendt Haand afskrevet Digt, der tildeels parodierede Carl Baggers skjønne Prolog til hendes Beneficeforestilling, ei alene at søge at berøve hende den Glæde, hun efter denne vel kunde være berettiget til at vente sig efter flere Dages og Nætters Anstrængelse for at tilfredsstille det Publicum, hvem hun taknemmeligen følte, hun skyldte saameget, men endog med dybtsaarende Bitterhed at krænke den enestaaende unge Pige, hvis anstændige Vandel havde erhvervet hende Agtelse som Menneske, og hvis vedholdende Flid for at beseire de betydelige Vanskeligheder, hun i et yderst svagt Syn har at bekæmpe, havde i en sjelden Grad vakt Publicums Deeltagelse for hende som ærligt fremstræbende Talent. Skuespilhuset var derfor ogsaa i Onsdags opfyldt med Damer, der ved Jfr. Sønderskous Jndtrædelse agtede at tilkaste hende Krandse og Blomster, og Herrer, som vilde modtage hende men en enthusiastisk Hilsen. Først imellem Stykkerne underrettedes Publicum om, at Upasselighed ikke tillod dets Yndling iblandt Selskabets qvindelige Personale at betræde Scenen. Til Fredag Aften var oprindeligen ingen Forestilling bestemt, og da nu uventet et Par oftere givne Stykker ansattes til Opførelse, var Huset vel mindre besøgt, end sædvanligt, men Enthusiasmen hos det tilstedeværende Publicum havde ikke tabt sig, og ved Jfr. Sønder skous Jndtrædelse som Leonore i Et ubekjendt Mesterstykke", modtoges hun med en saa varm og saalænge vedholdende bifaldshilsen, at vi ikke vide her at have oplevet Mage dertil. Publicums Begeistring, syntes at gribe hende selv, og hun har maaskee aldrig spillet skjønnere, end netop den Aften, hvorfor ogsaa atter levende Bifald ledsagede hendes Bortgang fra Scenen.
Aarhuus Stifts-Tidende, 1843-02-16
Hs. Maj. har allern. resolveret, at der af Sognepræsten til St. Michaelis Kirke i Fredericia skal paa den første Søndag i hvert Fjerdingaar afholdes tydsk Gudstjeneste og Communion i fornævnte Kirke for den tydsttalende Deel af det i Fredericia garnisonerende Mandskab.
Aarhuus Stifts-Tidende, 1843-02-16
Uhrmager Victor Fog i Rønne paa Bornholm har i sit Værksted under Arbeide et Uhr, der er bestilt af Communen i Veile, og er bestemt til Raadhuset sammesteds, og for hvilket er accorderet en Betaling af c. 350 R. At det er i stor Stiil, kan begribes, at det baade bliver solid og smukt, derfor er denne Mands udmærkede Duelighed og sjeldne Samvittighedsfuldhed fuldkommen Borgen. Af samme Mester vil et andet Uhr med horizontal Skive, egen Gang, saa det gaaer under Optrækningen, og med excentriske Timer og Minuter, blive indsendt til næste Jndustri Udstilling i Khvn.
Aarhuus Stifts-Tidende, 1843-02-16
Hvordan skal en Borgerrepræsentant være beskaffen!" Dette Spørgsmaal er i Veile Avis besvaret af en gammel Laugsmester." saaledes som følger: 1) En Borgerrepræsentant, mener jeg, maa først og fremmest være en Mand (en Kone duer min Sjæl ikke), som har Forstand paa de Ting, han stal have at gjøre med. Han maa kjende nøie til Byens offentlige Jndretninger og kunne varetage deres Tarv, naar en eller anden Hallunk til Skade for dem vil gjøre sine Hoser grønne. 2) Maa have et klart Hoved, som kan give klare Tanker. Af en muddret Flaske skjenkes ingen klar Aqvavit. Skal den først løbe gjennem en Klud, saa gaaer Geisten Fanden i Vold. 3) Maa være en Mand, der kan staae paa sine egne Been, som giør hvad Ret er og skyer den Teusel nicht. Forstaae mig ret; maa hverken ligge i Stores eller Riges Lommer. Der er det ude med Veiret. Uden Veir, uden Liv. Gisper Du først, min Broer, saa ligger Du med Næsen iveiret. 4) Maa have Haar paa Tænderne og Been i Næsen, som man siger, og hverken bryde sig om Peer eller Povl, naar en gavnlig Sag skal forsvares. En god Samvittighed giver godt Mod. "Panden fri, Dreng!" sale min gamle Mester: "see mig stivt i Øinene, hvis ikke faaer Du et paa Planten." 5) Maa ingen Hvishas være, der snakker mere end handler. Af Præk kommer Præk. Storpraleri gjælder til Wandsbeck. Det er en Ank, siger gamle Peer Syv, at høre en Luus hoste. 6) Maa fremfor Alt være en ærlig Mand, der meener med det, han siger. En Ræv i Nakken bider Hul i Frakken, sale Skræderen til Smeden. See her, mine Venner, har J mine Tanker; har J dem bedre, saa kom frem med dem."
Aarhuus Stifts-Tidende, 1843-02-16
Fra Straffeanstalten i Viborg ere i Løverdags undvegne to af Fangerne: Jacob Møgelvang og Hans Nielsen Eie, den Første født og hjemmehørende i Randers, 21 Aar gl., inddømt paa 5 Aar for 3die G. begaaet Tyveri, og indleveret fra Frysenborg Jurisdiction; den Anden, født i Skanderborg, hjemmehørende i Aarhuus, og 19 Aar gl., indsat fra Horsens, hvor han var i Smedelære, til Tugthuusarbeide i 8 Aar for Jndbrudstyveri. Man vil allerede vide, at de Undvegne have gjort Jndbrud i Landsbyerne Qvorning og Hammershøi, og der ombyttet deres Klæder med andre.
Aarhuus Stifts-Tidende, 1843-02-16
Den Kokusnød, som Kjøbmand Hald i Skive lovede at ville give By- og Herredsfoged, Cancelliraad Horn, at knække, sees nu af sidste "Jyllandspostat bestaae i en Contrasigtelse imod denne Embedsmand, der vil gaae ud paa ikke mindre, end 3 Marks infammerende Bøder &c., efter Lovens 621-2 og 7. "Det bliver saaledes Deres Sag, Hr. Cancelliraad, siger Hr. Hald: "at aftvætte de Pletter, en saa ærerørig, men lovhjemlet Paastand paafører Deres smukke Uniform, som Byfoged i Skive, samt Herredsfoged i Sallings 4 Herreder.
Aarhuus Stifts-Tidende, 1843-02-16
Vesterhavet har i de sidste to Maaneder bortskyllet Meget af Kysten fra Bovbjerg indtil Agger Kanal, en Strætning af næsten 4 Miil, saa at Udsigterne kun ere sørgelige for de stakkels Beboere af Harbore Sogn og Tyvboerne i Agger Sogn. Paa flere Steder er Liimfjorden traadt over sine Bredder; i Lemvig have Folk maattet flytte ud af deres Huse. Ogsaa i Thisted have Gaderne været oversvømmede. Paa de saakaldte Torslev Holme i Liimfjorden, er fundet et af Rovfugle, i Særdeleshed Ørne, næsten ganske ophakket Liig. Aarhuus den 14de Februar.
Aarhuus Stifts-Tidende, 1843-02-16
J Anledning af Hr. Stiftamtmand v. Rosenørns Embedsfratrædelse var der i Søndags af Embedsmændene, i Forening med en stor Deel af Byens Borgere og Nogle af Amtets Landmænd, under Bestyrelse af dHrr. Politiassistent Procurator Nielsen, Justitsraad og Amtsforvalter Bjerg, og Auctionsholder, Borgerrepræsentant Hertz, arrangeret en festlig Diner i Klubben, Polyhymnias Locale, i hvilken Fest Hs. Hobhd efter Jndbydelse deeltog. mindelig Flagning i Havnen havde alt fra Morgenstunden antydet Dagens Høitidelighed. Under Festmaaltidet, der fandt Sted i Klubbens store, brillant oplyste Sal, og efter at Hs. M. Kongens Skaavar udbragt af Hr. Justitsr. Bjerg, blev afsungen følgende, af Hr. Rector Blache forfattede smukke Sang: Som Strømmen Aars og Dages Rad Sig vælter over Jorden; At samles og at skilles ad Kr Livets Lov og Orden. Hend mellem begge Grændser staaer, Det være Dage eller Aar, Er flygtigt som den faure Vaar, Som al vor Fryd paa Jorden. Men tabt er ei det Svundne dog som Dug paa Engens Finde: Den gamle Krones holder Bog, og den har stærke Blade, Han tegner ei med flygtigt Blæk, Men hugger ind med dybe Træk hver Gjerning ærlig, tro og kjæk Paa Mindets Marmorplade. Det daarligt er til Dögnets Priis Sit Haab, sin Lid at fæste; En Dag er Manden brav og viis - Hvad er han vel den næste? Dog Dögnet synker i sin Grav. Med hvad, det tog og hvad, det gav Men Sandhed skal paa Dögnets Grav Sig vinde Borg og Fæste. ODu, for hvem i festligt Lag.
Aarhuus Stifts-Tidende, 1843-02-16
Nu Afskedstoner lyde! Som Sandheds Røst den Tak modtag, Vi kjerligt her Dig byde, Blandt os Dit Minde hædret staaer, Saalænge ærligt Hjerte slaaer, Gid Mindet om de svundne Aar Dit Hjerte længe fryde! Jdet Hr. Politiassistent Procur. Nielsen derpaa udbragte Stiftamtmandens Skaal, tolkede han tillige, hvorledes Denne ved sin Færd, ei alene som overordnet Embedsmand, men ogsaa i private Forhold, havde erhvervet sig Alles Tillid, uindskrænkede Høiagtelse og Hengivenhed, hvorefter den hele Forsamling udbrød i et "Længe leve Hædersmanden, vor ædle Gjæst, Stiftamtmand v. Røsenørn!" Skaaler udbragtes fremdeles for Stiftamtmandens Familie, for Agerdyrkning, Handel og Skibsfart, for "Militair=Etaterne", &c. &c. Det Hele vidnede om, hvor hjerteligt Enhver kom de udbragte Tøaster, og Ønsker imode, og hvor nødigt man tog Afskeed med en saa duelig, virksom og retskaffen Embedsmand, der i det lange Tidsrum af omtr. 14 Aar ved saamange Jnteresser har været knyttet, saavel til det hele Stift, som isærdeleshed til Aarhuus By og dens Jndvaanere.
Aarhuus Stifts-Tidende, 1843-02-16
Conditor Pedrin i Kjöbenhavn og paa Postgaardene i Ringsted, Odense og Aarhuus. Bödstrup Godscontoir, pr. Slagelse den 4de Februar 1843. Mynster. Godsforvalter.
Aarhuus Stifts-Tidende, 1843-02-16
Ved Auctionen paa Hovedgaarden Cammestrup den 1ste Marts førstkommende, bliver, naar Gaarden er bortsolgt, samme Dag, foruden Gaardens Besætning af Heste, samt Vogne, Plouge, Harver og øvrige Avlsredskaber, tillige ved Auction bortsolgt omtrent 50 Tdr. Rug og 50 Tdr. toradet Byg. Derimod vil Gaardens Faar og Sviin ikke blive bortsolgte ved Auction paa den Dag, men nogen Tid efter paa en Dag, som nærmere vil blive bestemt. Hvilket herved bekjendtgjøres. Woer og Nim Herreders Contoir i Horsens, den 11te Febr. 1843. Bernth. Den Toft paa Marselisborg Mark, Hr. Kjøbmand Lind sidst har havt i Brug – beliggende mellem Jægerhusets Have og Skandsebanken – kan strax erholdes i Leie, paa eet eller flere Aar, naar man derom melder sig hos Eieren.
Aarhuus Stifts-Tidende, 1843-02-16
Nye føde Appelsiner ere atter arriverede hos J. A. Prior.
Aarhuus Stifts-Tidende, 1843-02-16
Russiske gr. Ærter, spanske Dito forskjellige Sorter, syltede Picollilly, holl. Agurker og Asier m.m., faaes billig hos J. A. Prior.
Aarhuus Stifts-Tidende, 1843-02-16
Svinebørster, og alle Sorter Vildtskind & Kalveskind kjøbes af J. A. Prior.
Aarhuus Stifts-Tidende, 1843-02-16
Nye russiske grønne Ærter og fiin Vanille er nylig arriveret hos F. Philip
Aarhuus Stifts-Tidende, 1843-02-16
Bekjendtgjørelser. Fastelavns Søndag den 26de dennes vil blive afholdt et Masquebal i Selskabet Polyhymnia for Sammes Medlemmer og de Fremmede som disse, overeensstemmende med Lovene og de i Anledning af denne Maskerade tagne Bestemmelser, maatte indføre. Directionen for Selskabet Polyhymnia i Aarhuus, den 11te Februar 1843. Masker, samt endeel Maskeradejournaler og National-Costumer, faaes billig i den Jessenske Boghandling.
Aarhuus Stifts-Tidende, 1843-02-16
Masker,
Aarhuus Stifts-Tidende, 1843-02-16
fine og ordinaire, faaes billigt hos J. P. Brendstrup, boende ved Frederiksbro.
Aarhuus Stifts-Tidende, 1843-02-16
Endeel Guld- og Sølvbaand, Perler &c., brugeligt til Maskerade, faaes billigt hos Marie Hammer, boende paa det store Torv.
Aarhuus Stifts-Tidende, 1843-02-16
Efter Begjæring af Fattigcommissionen foretages Licitation i Fattiganstalten, Onsdagen den 22de Februar førstkommende, om Formiddagen Kl. 11, hvorved til mindste Bud opraabes Natterenovationskjørselen, saavel i Fattiganstalten som i Fattigboderne paa Graven, samt de øvrigt forefaldende Kjørsler, Fattigvæsenet vedkommende. Conditionerne henligge til Eftersyn i Fattiganstalten; hvilket herved bekjendtgjøres. Aarhuus, den 14de Febr. 1843. Fleischer.
Aarhuus Stifts-Tidende, 1843-02-16
Hvor endeel Vaseblomster og Rosenkrandse ere tilfals, anvises fra Adressecontoiret i Aarhuus.
Aarhuus Stifts-Tidende, 1843-02-16
Storslaget Bøgebrænde kan faaes i 1/2 og 1/2 Favne A. W. Stigaard.
Aarhuus Stifts-Tidende, 1843-02-16
Skonnerten Elise, Capt. P. H. Ginge, ligger i Altona under Ladning med Stykgods til Aarhuus. A. Thomsen, Mægler.
Aarhuus Stifts-Tidende, 1843-02-16
Arvefæsteauction. Onsdagen den 15de Marts d. A., om Formiddagen Kl. 10, bortarvefæstes, om antageligt Bud gjøres, den under Bödstrup Gods hörende Strande gaard ved Mullerup pr. Slagelse, til den Høistbydende, ved een eneste Auction, som afholdes i Mullerup Kro. Gaarden har gode, nye Bygninger, et Areal af omtrent 350 Tdr. Land gode Jorder, hvoraf omtrent de 310 Tdr. ere Agerland, Resten, Eng og Tørvemose, hvilken Sidste er af god Beskaffenhed og fuldkommen tilstrækkelig til Forbruget Hartkornet er omtrent 47 Tdr. Land Ager og Eng. Gaarden opraabes forsögsviis med og uden Besætning m.v. Varetransporten fra Gaarden er usædvanlig let, da der er beqvem Udskibning paa dens egen Forstrand, og da der i nærliggende Handelsmagaziner drives en for Producenterne fordeelagtig, meget levende Kornhandel. Approbation eller Forkastelse af Budene skeer paa selve Auctionsstedet, og Gaarden overtages strax, eller kort Tid efter, af Arvefæsteren, efter dennes Leilighed. Conditionerne, Landkort, Arealberegning, m.v. ligge efter 16de d. M. til Eftersyn hos Undertegnede, som foreviser Eiendommen. Afskrivter af Conditionerne blive henlagte til Eftersyn hos Hr. En ung Pige ønsker sig anbragt hos en Familie, hvor hun kan gaae Huusmoderen tilhaande i Huset; tillige bemærkes, at hun kan Skrædersyning. Adresse-Contoiret anviser.
Aarhuus Stifts-Tidende, 1843-02-16
En middelaldrende duelig Huusjomfru, der til Fuldkommenhed forstaaer al fiin og simpel Madlavning og Kagebagning, som er ferm til al Slags fiin og simpel Syning og som forøvrigt er et godmodigt og skikkeligt Menneske, der kan taale en god, artig og human Behandling, kan blive anviist en særdeles god Plads til 1ste Mai næstk., naar en saadan, forsynet med gode Anbefalinger, enten personlig eller i frankeret Brev, snarest muligt melder sig hos Commissionair og const. Fæstemand. A. Hansen,
Aarhuus Stifts-Tidende, 1843-02-16
Paa en Hovedgaard 3 Miil fra Aarhuus er til 1ste Mai dette Aar Pladser ledige for en Avlskarl og fem Arbeidskarle. Man henvender sig desangaaende til Hr. Kjøbmand Bursche i Aarhuus.
Aarhuus Stifts-Tidende, 1843-02-16
Den Leilighed, som fortiden beboes af Hr. Ritmester v. Amsinck, er til Paaske Flyttetid at faae tilleie, naar man desangaaende snarest muligt henvender sig til Jngmersen & Rahr.
Aarhuus Stifts-Tidende, 1843-02-16
Natten mellem 12te og 13de dennes er her i Byen bortstiaalet en bruun Mandsfrakke, foret med sort Merinos, og med brune overtrukne Silkeknapper, et rødt Lommetørklæde af Sirtz, et Par sorte Mands=Handsker, en Silkevest med blaa Blomster i Bunden, og et TombaksDameuhr, stærkt forgyldt. Jdet jeg herved bekjendtgjør dette, anmodes Enhver, hvem slige Sager falbydes, at ville anmelde det for Øvrigheden til nærmere Undersøgelse. Aarhuus Politikammer, den 14de Febr. 1833. Fleischer. ----- Hermed et Følgeblad.